Slovačke drvene crkve

Slovačke drvene crkve je naziv za drvene crkve na Slovačkim Karpatima, izgrađene od 16. do 18. stoljeća, koje su 2008. godine upisane na UNESCO-v popis mjesta svjetske baštine u Europi kao primjer lokalne vjerske gradnje gdje se miješaju utjecaji Istoka i Zapada. Crkve su svjedok razvoja arhitekture u vremenu njihova nastanka i prilagodbe tlocrta, vanjskih prostora i izgleda određenim zemljopisnim i kulturnim kontekstima; te su bogato ukrašene slikama na zidovima i svodovima, te drugim ukrasima koji ih čine još značajnijima. Od osam zaštićenih crkvi, dvije su rimokatoličke (Hervartov, Tvrdošín), tri protestantske (Hronsek, Lještini, Kežmarok) i tri grkokatoličke (Bodružal, Ruska Bistra, Ladomirová), a zaštićen je i jedan zvonik u Hronseku. Pored ovih zaštićenih crkvi u Slovačkoj ima još 50-tak koje se većinom nalaze na sjeveru i istočnom dijelu pokrajine Prešovský kraj. Popis lokaliteta Reference UNESCO-va stranica o Drvenim Slovačkim crkvama na Karpatima 30. rujna 2008. (en) Drevené kostolíky na Slovensku Arhivirano 2009-07-28 na Wayback Machine-u (sk) Drevené kostolíky Karpát Arhivirano 2008-12-09 na Wayback Machine-u (sk) Mária Slotová, Carpathian Wooden Pearls, Dino Prešov, 2002., ISBN 978-80-85575-22-4 Vanjske veze Ostali projekti